এন. টি. রামা রাও জুনিয়র
নন্দমুরি তারক রামা রাও জুনিয়র (জন্ম ২০শে মে ১৯৮৩ সাল), জুনিয়র এনটিআর/তারক হিসেবে পরিচিত, হলেন একজন ভারতীয় চলচ্চিত্র অভিনেতা, কুচিপুড়ি নৃত্যশিল্পী, এবং নেপথ্য গায়ক হিসেবে তেলুগু চলচ্চিত্রে কাজ করে থাকেন। তিনি হলেন প্রয়াত প্রখ্যাত তেলুগু অভিনেতা এবং অন্ধ্রপ্রদেশে-র সাবেক মুখ্যমন্ত্রী এন. টি. রামা রাওয়ের নাতি, যিনি এনটিআর (NTR) নামে বেশি পরিচিত। ১৯৯৬ সালে, তিনি শিশু অভিনেতা রুপে রামায়ণম ছবিতে অভিনয় করেন, যেটি পরে একই বছরে জাতীয় চলচ্চিত্র পুরস্কার-"সেরা শিশু চলচ্চিত্র"বিভাগে পুরস্কার যেতেন। ২০০০ সালে প্রাপ্ত বয়সে নিন্নু চুডালানি ছবির মাধ্যমে আবির্ভূত হন।